ລັດຖະບານໄທຍື່ນຄໍາຂາດ ຕໍ່ພວກ​ປະ​ທ້ວງ​
ທາງການໄທໃຫ້ເວລາພວກ​ປະ​ທ້ວງ​ຮອດ​ ບ່າຍ​ສາມ​​ໂມງ​ວັນ​ອັງຄານນີ້ເພື່ອໃຫ້ຍົກຍ້າຍ​ ອອກ​ຈາກ​ຄ້າຍຊຸມນຸມປະ​ທ້ວງ​
ພວກປະທ້ວງຈຳນວນຫຼາຍພັນຄົນທີ່ຕໍ່ຕ້ານລັດຖະບານ ໃນບາງກອກໄດ້ຂັດຂືນຄໍ່ຄຳສັ່ງໃຫ້ຍ້າຍອອກຈາກຄ້າຍ ໂຮມຊຸມນຸມໃນວັນຈັນນີ້ເຖິງແມ່ນຖືກຂູ່ວ່າຈະຖືກປາບປາມ ນັ້ນ ເຮືອບິນທະຫານລຳນຶ່ງໄດ້ໄປຫວ່ານໃບປີວເຕື່ອນໃຫ້ ພວກປະທ້ວງວ່າພວກເຂົາເຈົ້າມີເວລາເຖິງບ່າຍສາມໂມງ ວັນນີ້ເທົ່ານັ້ນ ທີ່ຈະຕ້ອງຍົກຍ້າຍອອກຈາກຄ້າຍຊຸມນຸມ ປະທ້ວງແລະພວກທີ່ຝ່າຜືນນັ້ນຈະຖືກລົງໂທດຕິດຄຸກເຖິງ2 ປີ ໂຄສົກຂອງທະຫານຖະແລງວ່າວັນອາທິດວານນີ້ວ່າທາງຝ່າຍຮັກສາຄວາມປອດໄພ ຈະອະນຸຍາດໃຫ້ທາງສະພາກາແດງເຂົ້າໄປຊ່ອຍເຫຼືອພວກແມ່ຍິງ, ພວກເດັກນ້ອຍ, ພວກຜູ້ເຖົ້າແລະຜູ້ໃດກໍຕາມແຕ່ທີ່ບໍ່ໄດ້ຖືອາວຸດ ທີ່ຢາກອອກຈາກສະຖານທີ່ໂຮມຊຸມນຸມນັ້ນ ກໍສາມາດອອກໄປໄດ້ ແຕ່ເຖິງຢ່າງນັ້ນກໍຕາມ, ຍັງບໍ່ມີລາຍງານວ່າໄດ້ມີຜູ້ຄົນຈຳນວນ ຫຼາຍຫນີອອກຈາກທີ່ນັ້ນ ແລະກໍບໍ່ໄດ້ມີສັນຍານວ່າຝ່າຍທະຫານໄດ້ລົງມືປະຕິບັດຕໍ່ພວກ ປະທ້ວງທີ່ໂຮມຊຸມນຸມຢູ່ທີ່ນັ້ນເທື່ອ ເຈົ້າຫນ້າທີ່ໄທກ່າວວ່າການປະທະກັນແມ່ນໄດ້ເລີ່ມຂຶ້ນຕັ້ງແຕ່ງວັນພະຫັດແລ້ວ ແລະຢ່າງນ້ອຍໄດ້ມີຜູ້ເສັຍຊີວິດ 36 ຄົນແລ້ວຮວມທັງທ່ານນາຍພົນທະຫານນອກຣີດ ຄົນນຶ່ງທີ່ເຂົ້າຮ່ວມກັບກຸ່ມພວກເສື້ອແດງຄື ທ່ານນາຍພົນຕຣີ ຂັດຕິຍະ ສະວັດດີຜົນ ທີ່ໄດ້ຖືກມືປິນຍິງທີ່ຫົວໃນວັນພະຫັດແລ້ວ ແລະເສັຽຊີວິດໃນວັນຈັນນີ້ ຍ້ອນບາດແຜ ທີ່ຮ້າຍແຮງຈາກການຖືກຍິງນັ້ນ